text: Stave og hunde mod slagsbrødre
  22 august 2015 kl. 09.48
  Masseslagsmål natten til lørdag på Akseltorv i Kolding. Seks personer blev anholdt, skriver Newsbreak.dk.
  Al disponibelt politi fra Sydøstjyllands Politi og hjælp fra kollegaerne hos Syd- og Sønderjyllands Politi måtte natten til lørdag rykke til Kolding.
  - Betjente blev angrebet med flaskekast, fortæller vagtchef hos Sydøstjyllands Politi, Jørn Lindhardt, til Newsbreak.dk.
  Politiet rykkede ind i området med hunde:
  - Flere blev bidt af hundene og vi brugte derudover peberspray og stave, forklarer Jørn Lindhardt.
  En enkelt havde benet så langt inde i hundens mund, at han måtte en tur på skadestuen for at få en stivkrampeindsprøjtning.
  Seks personer blev anholdt. De er nu sigtet for overtrædelse af ordensbekendtgørelsen.
  